cyanic-selkie/wikianc huggingface dataset:
พลอยชมพู
ประวัติ
ญานนีนเกิดจากแม่ชาวไทยกับพ่อชาวเยอรมัน ในวันที่ 30 กรกฎาคม พ.ศ. 2543 ที่เมืองสไตน์เฟิร์ต ประเทศเยอรมนี โดยชื่อเธอมาจากภาษาฮีบรูที่แปลว่า "พระยาห์เวห์ทรงเมตตา" เธอมีพี่ชายทั้งหมด 3 ที่เกิดใน พ.ศ. 2529, 2531 และ 2533 ตามลำดับ เธอเป็นคนสุดท้อง และเติบโตอยู่ที่ประเทศเยอรมนีจนอายุ 10 ปี ในเดือนกรกฎาคม พ.ศ. 2553 ครอบครัวของเธอได้ย้ายมาอยู่เมืองไทย เธอนับถือศาสนาคริสต์
ญานนีนสามารถพูดภาษาไทย, อังกฤษ และเยอรมันได้คล่อง และยังเรียนภาษาจีนกลางและภาษาเวียดนามเพิ่มเติม
วงการบันเทิง
พลอยชมพูได้เข้าสู่วงการบันเทิงไทยโดยผ่านโมเดลลิ่ง ในปี พ.ศ. 2553 อีกทั้งมีโอกาสแสดงภาพยนตร์โฆษณาบางส่วน และประกวดหนูน้อยนพมาศและหนูน้อยสงกรานต์ เมื่ออายุได้ 11 ปี พลอยชมพูสนใจที่จะเป็นนักร้อง จึงฝึกฝนร้องเพลงด้วยตนเองอยู่ 3 เดือนอีกทั้งยังสมัครเข้าประกวดร้องเพลงในรายการ ซิงกิ้งคิดส์ โดยพลอยชมพูได้รางวัลรองชนะเลิศอันดับ 2 จากนั้นก็ได้รับการติดต่อจากค่ายจีเอ็มเอ็ม แกรมมี่ และได้มาร่วมแสดงมิวสิควิดิโอเพลง "ไกลแค่ไหนคือใกล้" ของวง เก็ตสึโนวา และได้เข้าเป็นศิลปินฝึกหัดในแกรมมี่เมื่อเดือนตุลาคม พ.ศ. 2555
ในปี พ.ศ. 2558 พลอยชมพูมีผลงานเพลงเป็นของตนเอง "ชักดิ้นชักงอ" ทำให้เธอเป็นที่รู้จักในวงการอย่างเป็นทางการ จากนั้นก็มีผลงานละครเรื่องแรกเช่นกัน ในละครเรื่อง บัลลังก์เมฆ รับบทเป็น วีรินทร์ ร่วมกับจุฑาวุฒิ ภัทรกำพล ในปีเดียวกัน เธอมีผลงานภาพยนตร์เรื่องแรกคือ รุ่นพี่ อีกด้วย
ปี 2561 นั้นหลังหมดสัญญาได้ย้ายสังกัดมาอยู่ค่ายยูนิเวอร์ซัล มิวสิค (ประเทศไทย) ภายใต้ยูนิเวอร์ซัล มิวสิค กรุ๊ป มีซิงเกิล "ปากร้าย ใจรัก" และได้ไปเป็นหนึ่งในผู้เข้าแข่งขันในรายการ The Mask Line Thai ในฉายา "หน้ากากปลากัด"
ต่อมาในวันที่ 6 ธันวาคม 2562 พลอยชมพูได้เซ็นสัญญากับค่ายเพลง "Red Records" ซึ่งเป็นค่ายที่ร่วมมือกันระหว่างค่ายเพลง Universal Music Groupกับสายการบิน Air Asia โดยพลอยชมพูเป็นศิลปินคนแรกของค่ายนี้
เฟอร์กี้
ประวัติ
เฟอร์กี้พากย์เสียงให้กับตัวละคร Sally Brown ในการ์ตูนของ Charlie Brown ภาคพิเศษ 2 ตอน คือ It's Flashbeagle, Charlie Brown (1984) และ Snoopy's Getting Married, Charlie Brown (1985) เธอมีน้องสาว 1 คนคือ Dana Ferguson ซึ่งก็เป็นดาราเช่นกัน
ในเดือนกรกฎาคม ปี พ.ศ. 2546 เธอได้เป็นดารารับเชิญใน ตอนพิเศษของภาพยนตร์การ์ตูนเรื่อง Rocket Power ตอน พิเศษที่ชื่อ Reggie's Big Beach Break โดยเธอพากษ์เสียง เป็นนักร้องสาวเพลง ป๊อบที่ชื่อ แชฟฟิก้า ( Shaffika )
ในเดือนพฤษภาคม ปี 2547 เธอได้รับการเลือกจากนิตยสาร People ให้เป็นหนึ่งใน 50 คนที่หน้าตาดีที่สุดในโลก
เฟอร์กี้กำลังจะมีผลงานการแสดงในเรื่อง Grindhouse ผลงานล่าสุดของยอดผู้กำกับ เควนติน ทาแรนติโน ที่เธอต้องรับบทเป็นสาวเลสเบี้ยน ซึ่งเจ้าตัวเปิดเผยเองว่าเธอเคยมีประสบการณ์ทางเพศกับผู้หญิงด้วยกันมาหลายต่อหลายครั้งแล้ว
อาชีพในฐานะศิลปินเดี่ยว
เฟอร์กี้ กำลังก้าวเข้าสู่การเป็นศิลปินเดี่ยว อัลบั้มเดี่ยวของเธอมีชื่อว่า "The Dutchess" ก่อนหน้านี้ เฟอร์กี้ และ Will.I.Am ได้นำเพลงชื่อ "True" กลับมาทำใหม่ ซึ่งเป็นเพลงประกอบภาพยนตร์เรื่อง 50 First Dates และเมื่อไม่นานมานี้เธอมีงานเพลงที่ชื่อ "Won't Let You Fall" และ "Bailamos" ซึ่งเป็นเพลงประกอบภาพยนตร์เรื่อง Poseidon ที่เธอแสดงในเรื่องด้วย
อัลบั้มนี้ มีเพลงอันดับ 1 สองเพลงในอเมริกาคือ London Bridge และ Glamorous ส่วนซิงเกิล Fergalicious ขึ้นสูงสุดอันดับ 2 และซิงเกิลที่ 4 Big Girls Don't Cry ขึ้นชาร์ทสูงสุดอันดับที่ 1 ในอเมริกา
Lichenoporidae
สปีชีส์ในสกุล ได้แก่:
รายชื่อสถานีรถไฟในประเทศเนปาล
บทความนี้แสดงรายชื่อ สถานีรถไฟในประเทศเนปาล
ประเทศเนปาลมีทางรถไฟ 1 สาย ซึ่งเป็นสายย่อยแยกมาจากทางหลักในประเทศอินเดีย วิ่งระหว่างเมืองชัยนคร-ชนักปุระ มีส่วนต่อขยายไปยังเมือง Bardibas
รถไฟใต้ดินเฉิงตู สาย 2
รถไฟใต้ดินเฉิงตู สาย 2 เป็นเส้นทางรถไฟฟ้าแห่งที่สองในระบบรถไฟใต้ดินเฉิงตู เปิดให้บริการวันที่ 16 กันยายน ค.ศ. 2012
ปอนด์ (หน่วยมวล)
ปอนด์ (pound /paʊnd/) สัญลักษณ์ lb, lbm หรือบางครั้งอาจพบเป็น # คือหน่วยวัดมวลและน้ำหนักในระบบอังกฤษ หน่วยปอนด์ในปัจจุบันกำหนดให้มีค่าคงที่เท่ากับ 0.453 592 37 กิโลกรัมพอดี (หรือประมาณ 2.2 ปอนด์ เท่ากับ 1 กิโลกรัม) อย่างไรก็ตามหน่วยปอนด์มีการใช้กันหลายค่า ตัวอย่างเช่นในสหรัฐ 2,000 ปอนด์เท่ากับหนึ่งตัน ในขณะที่อื่น 2,204 ปอนด์เท่ากับหนึ่งตัน
ปอนด์นิยมใช้ในสหรัฐอเมริกา โดยหน่วยน้ำหนักทุกอย่างจะใช้เป็นหน่วยปอนด์ ไม่ว่าน้ำหนักบุคคล หรือน้ำหนักเนื้อสัตว์ที่ขายตามตลาด
คำว่า pound มาจากภาษาละตินคำว่า pondus หมายถึง น้ำหนัก ส่วนสัญลักษณ์ lb มาจากคำว่า libra หมายถึง ตาชั่ง, ความสมดุล
อิสราดิพีน
อิสราดิพีน (Isradipine) มีกลไกการออกฤทธิ์ ลดการบีบตัวของหัวใจ ลดอัตราการเต้นของหัวใจ ลดความดันโลหิต ขยายหลอดเลือดแดง รวมทั้งหลอดเลือดหัวใจ นำไปใช้ในการรักษา ความดันโลหิตสูง โรคหัวใจขาดเลือด บางตัวสามารถใช้รักษาหัวใจเต้นผิดจังหวะบางชนิดได้ บางตัวสามารถนำมาใช้รักษาภาวะหัวใจล้มเหลว(ร่วมกับยาอื่น โดยช่วยลดอาการแต่ไม่ช่วยลดอัตราตาย) ผลแทรกซ้อนที่สำคัญ ปวดศีรษะ ร้อนวูบวาบ ใจสั่น(บางตัว) ข้อเท้าบวม(พบบ่อยมาก) หน้ามืดเวลาลุกขึ้นยืน
ฮูต (อีพี)
ฮูต (Hoot; เขียนกำกับว่า 009) เป็นมินิอัลบั้มลำดับที่ 3 ของเกิร์ลกรุปจากเกาหลีใต้เกิลส์เจเนอเรชัน อัลบั้มนี้ประกอบด้วยเพลงทั้งหมด 5 เพลง วางจำหน่ายเมื่อวันที่ 27 ตุลาคม ค.ศ 2010 โดยเอสเอ็มเอ็นเตอร์เทนเมนต์
ประวัติ
เอสเอ็มเอ็นเตอร์เทนเมนต์ได้โพสต์ตัวอย่างคลิปเสียงและโปสเตอร์ 3 รูปแบบ ในวันที่ 19 ตุลาคม ค.ศ. 2010 บนเว็บไซต์อย่างเป็นทางการของเกิลส์เจเนอเรชัน โดยรูปแบบการแต่งกายเป็นลักษณะยุคคริสต์ทศวรรษที่ 1970 และคาวเกิลส์ตะวันตก ตัวอย่างมิวสิกวิดีโอได้เผยแพร่บนยูทูบและบนเว็บไซต์อย่างเป็นทางการของเกิลส์เจเนอเรชัน ในวันที่ 24 ตุลาคม ค.ศ. 2010 เวลา 12.00 น. ตามเวลาท้องถิ่น
มินิอัลบั้มชุดนี้ ได้เกิดจากความพยายามของโปรดิวเซอร์และนักแต่งเพลง เช่น Wheesung, Jinu (Hitchhiker), เคนซี, and former Roommate and Nadia member Hwang Hyun. อีกทั้ง สมาชิกวงเกิลส์เจเนอเรชัน ยูริ ก็ได้เขียนเนื้อร้องเพลง "Mistake" ด้วย
1 วันก่อนการจำหน่ายอย่างเป็นทางการของ ฮูต ก็มีรายงานกว่า มียอดสั่งซื้อล่วงหน้ามากกว่า 150,000 แผ่น หลังจากนั้น เกิลส์เจเนอเรชันก็ได้เริ่มต้นกิจกรรมโดยการขึ้นเวทีที่ เคบีเอส มิวสิกแบงก์ ในวันที่ 29 ตุลาคม หลังจากการจำหน่ายอีพีในวันที่ 27 ตุลาคม
มินิอัลบั้มชุดนี้ ก็ได้รับการตอบรับเป็นอย่างดีเช่นเดียวกับ โอ! และได้วางจำหน่ายทั่วโลกทาง iTunes Store โดยเริ่มจากการเปิดตัวกล่องข้อมูลของฮูต จากมิวสิกวิดีโออย่างเป็นทางการ ผ่านทางยูทูบ
ฮูต ได้วางจำหน่ายที่ประเทศจีนในวันที่ 17 ธันวาคม และที่ประเทศญี่ปุ่นในวันที่ 22 ธันวาคม ซึ่งเป็นการวางจำหน่ายครั้งแรกที่เอสเอ็มเอ็นเตอร์เทนเมนต์จัดการเอง โดยไม่แบ่งไปยังค่ายเพลงอิสระขนาดใหญ่อื่น ๆ โดยเฉพาะอย่างยิ่งเอเว็กซ์เอเชีย ในหลายประเทศทั่วเอเชีย
เพลง
แทร็กแรก "ฮูต" เพลงประชาสัมพันธ์หลัก เป็นเพลงแดนซ์ป็อป ที่มีเนื้อหาเกี่ยวกับหญิงสาวที่เตือนให้แฟนหนุ่มไม่ละสายตาไปจากเธอ
แทร็กที่สอง "มิสเทก" เพลงแนว บัลลาด R&B ที่ ยูริ เป็นคนแต่งเนื้อร้อง เป็นเพลงเกี่ยวกับหญิงสาวที่ไม่สามารถ move on จากความสัมพันธ์กับชายหนุ่มผู้ที่บอกให้เธอรอ แต่ในตอนสุดท้าย เขาก็ได้พบกับคนอื่นไปเสียแล้ว และเธอก็ตำหนิตัวเองอยู่เสมอที่ไม่พยายามรักษาความรักระหว่างเขาทั้งสอง
แทร็กที่สาม "มายเบสต์เฟรนด์" เป็นเพลงอาร์แอนด์บีร่วมสมัย ที่ Wheesung เป็นคนแต่งเนื้อร้อง ซึ่งเกี่ยวกับมิตรภาพของสมาชิกวงเกิลส์เจเนอเรชัน
แทร็กที่สี่ "เวกอัพ" เป็นเพลงอิเล็กโทรป็อป ที่ประกอบไปด้วยเสียงบีตดาร์กซินธ์ จังหวะปานกลางหลายจังหวะปนกัน
แทร็กที่ห้า "สโนวีวิช" เป็นเพลงแดนซ์ป็อปสดใส
รายชื่อเพลง
เครดิตดัดแปลงจากเนเวอร์
วอลเลย์บอลเวิลด์ลีก 2012
วอลเลย์บอลเวิลด์ลีก 2012 เป็นครั้งที่ 23 ของการแข่งขันวอลเลย์บอลชายประจำปีระดับนานาชาติมีทั้งหมด 16 ประเทศ ระหว่าง 18 พฤษภาคม – 8 กรกฎาคม 2012 รอบชิงชนะเลิศจะถูกจัดขึ้นในโซเฟีย, ประเทศบัลแกเรีย
ปฏิทินการแข่งขัน
กลุ่มได้รับการประกาศเมื่อวันที่ 17 ธันวาคม 2011
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน แมทช์ที่แช่งขัน 3–2: 2 ทีมที่ชนะจะได้ 2 คะแนน ทีมที่แพ้ได้ 1 คะแนน
Hippothoidae
Hippothoidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
เส้นขนานที่ 51 องศาใต้
เส้นขนานที่ 51 องศาใต้ คือวงกลมละติจูดที่ 51 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 51° ใต้ลากผ่านพื้นที่ดังนี้:
สุกียากี้ (เพลง)
สุกียากี้ (Sukiyaki) หรือ อูเอะ โอะ มูอิเตะ อารูโก ("แหงนมองขึ้นฟ้าเดินหน้าไป") เป็นเพลงภาษาญี่ปุ่นที่ร้องโดยคีว ซากาโมโตะ และเขียนโดยโรกูซูเกะ เอ กับฮาจิได นากามูระ ชื่อเพลง "สุกียากี้" เป็นชื่อที่ใช้ในประเทศที่ใช้ภาษาอังกฤษ เพลงขึ้นอันดับ 1 ในสหรัฐอเมริกาในปี ค.ศ. 1963 และถือเป็นเพลงภาษาญี่ปุ่นเพลงเดียวที่สามารถขึ้นชาร์ตอันดับ 1 ได้ มียอดขายกว่า 13 ล้านชุดทั่วโลก  เพลงนี้ในฉบับคีว ซากาโมโตะยังติดชาร์ตอาร์แอนด์บีที่อันดับ 18 อีกด้วย ขณะที่ในเวอร์ชันปี 1995 ของวงโฟร์พีเอ็ม ขึ้นสูงสุดอันดับ 8
เมื่อวันที่ 16 มีนาคม ค.ศ. 1999 ไปรษณีย์ญี่ปุ่นออกแสตมป์เพื่อเป็นการรำลึกถึงเพลงนี้
ชา-ลาเฮด-ชา-ลา
ชา-ลาเฮด-ชา-ลา (Cha-La Head-Cha-La) เป็นเพลงแรกที่ใช้เปิดอนิเมะชุด ดราก้อนบอล Z และเป็นซิงเกิลชุดที่สิบห้าของฮิโรโนบุ คาเงยามะ นักร้องชาวญี่ปุ่น เพลงนี้จำหน่ายในประเทศญี่ปุ่นเท่านั้น โดยวางแผงเป็นไวนิล เทปคาสเซ็ต และมินิซีดี ตั้งแต่วันที่ 1 พฤษภาคม ค.ศ. 1989 พร้อมกับเพลงปิดอนิเมะเรื่องเดียวกัน เพลงนี้ได้ใช้เปิดสองร้อยตอนแรกของอนิเมะโทรทัศน์ และใช้เปิดภาพยนตร์เก้าเรื่องแรก นอกจากนี้ เพลงยังได้รับการบันทึกเป็นภาษาต่างประเทศอีกหลายภาษา ฉบับภาษาอังกฤษนั้นคาเงยามะขับร้องเอง และรวมอยู่ในอัลบั้มประมวลเพลงเอกของเขาชื่อ "Mixture" เริ่มจำหน่ายเมื่อปี ค.ศ. 1996
การพัฒนา
คาเงยามะได้อ่านหนังสือมังงะ ดราก้อนบอล ในนิตยสาร โนเน็นจัมป์ มาระยะหนึ่งแล้วก่อนที่เขาจะได้รับข้อเสนอให้ขับร้องเพลงนี้ เขากล่าวว่า ตนรู้สึกประหลาดใจมากที่ได้หน้าที่ดังกล่าว คาเงยามะถือว่า เพลงนี้เป็นผลงานยอดเยี่ยมของตน เพราะใครร้องเพลงนี้แล้วก็มีความสุขเสมอไป
ฉบับ 2005
ในปี 2005 มีการเรียกคาเงยามะให้มาบันทึกเพลง "ชา-ลาเฮด-ชา-ลา" ฉบับใหม่ เรียก "ชา-ลาเฮด-ชา-ลา (ฉ. 2005)" ซึ่งมีองค์ประกอบแตกต่างจากฉบับเดิมโดยสิ้นเชิง ฉบับใหม่เผยแพร่พร้อมกับเพลง "วีกอตทาเพาเวอร์ (ฉ. 2005)" ซึ่งเป็นฉบับใหม่ของเพลง "วีกอตทาเพาเวอร์" และคาเงยามะขับร้องเช่นกัน นอกจากนี้ ไอทูนส์ยังจำหน่ายเพลงดังกล่าวฉบับที่คาเงยามะคัฟเวอร์ตัวเองและมีรูปคาเงยามะอยู่บนปก แต่ไอทูนส์ตัดเพลง "Cha-La Head-Cha-La (mobi[le-re]make version)" ออกไป "ชา-ลาเฮด-ชา-ลา" ฉบับ 2005 นี้ใช้เป็นเพลงประกอบวิดีโอเกม Super Dragon Ball Z ที่จำหน่ายในอีกสี่เดือนถัดมา และได้อันดับ 118 บนผังออริคอน
ฉบับคัฟเวอร์
ตั้งแต่เพลง "ชา-ลาเฮด-ชา-ลา" เผยแพร่ ศิลปินหลายคนได้คัฟเวอร์เพลงนี้ เช่น ในปี ค.ศ. 2001 Anipara Kids ได้คัฟเวอร์ไว้ในอัลบั้ม Club Ani para presents: Ani para Best & More และในปี ค.ศ. 2004 Tora + R-SEQ คัฟเวอร์ไว้ในอัลบั้มรวมเพลงที่ชื่อ Anime Trance 2
กฎการเหนี่ยวนำของฟาราเดย์
กฎการเหนี่ยวนำของฟาราเดย์ (Faraday's law of induction) เป็นกฎพื้นฐานของแม่เหล็กไฟฟ้าซึ่งทำนายว่าสนามแม่เหล็กจะมีอันตรกิริยากับวงจรไฟฟ้าเพื่อผลิตแรงเคลื่อนไฟฟ้า เป็นปรากฏการณ์ที่เรียก การเหนี่ยวนำแม่เหล็กไฟฟ้า เป็นหลักการทำงานพื้นฐานของหม้อแปลงไฟฟ้า ตัวเหนี่ยวนำ และมอเตอร์ไฟฟ้า เครื่องกำเนิดไฟฟ้าและโซลินอยด์หลายชนิด
สมการแม็กซ์เวลล์–ฟาราเดย์เป็นสามัญการของกฎของฟาราเดย์ และเป็นหนึ่งในสมการของแมกซ์เวลล์
รัฐสวัสดิการ
รัฐสวัสดิการ (welfare state) คือ มโนทัศน์การปกครองซึ่งรัฐมีบทบาทสำคัญในการคุ้มครองและส่งเสริมความเป็นอยู่ที่ดีทางเศรษฐกิจและสังคมของพลเมือง โดยอาศัยหลักความเสมอภาคของโอกาส การกระจายความมั่งคั่งอย่างชอบธรรม และความรับผิดชอบต่อสาธารณะแก่ผู้ไม่สามารถจัดหาขั้นต่ำสำหรับชีวิตที่ดีได้ กลุ่มประเทศนอร์ดิก เช่น ไอซ์แลนด์ สวีเดน นอร์เวย์ เดนมาร์กและฟินแลนด์ รวมอยู่ในรัฐสวัสดิการสมัยใหม่
รัฐสวัสดิการเกี่ยวข้องกับการถ่ายโอนเงินทุนจากรัฐสู่บริการที่จัดให้ (เช่น สาธารณสุข การศึกษา) ตลอดจนสู่ปัจเจกบุคคลโดยตรง ("ผลประโยชน์") รัฐสวัสดิการจัดหาเงินทุนจากการเก็บภาษีแบบแบ่งความมั่งคั่ง (redistributionist taxation) และมักเรียกว่าเป็น "เศรษฐกิจแบบผสม" ประเภทหนึ่ง การเก็บภาษีดังกล่าวปกติรวมการเก็บภาษีเงินได้จากผู้มีรายได้สูงมากกว่าผู้มีรายได้ต่ำ เรียก ภาษีอัตราก้าวหน้า ซึ่งช่วยลดช่องว่างรายได้ระหว่างคนรวยและคนจน
พระอภัยมณี (แก้ความกำกวม)
พระอภัยมณี สามารถหมายถึง
ศาสนาพุทธแบบเนวาร
ศาสนาพุทธแบบเนวารเจริญรุ่งเรืองสูงสุดในช่วงศตวรรษที่ 15 อันเป็นช่วงเวลาที่ศาสนาพุทธในกัศมีร์และอินโดนีเซียเสื่อมโทรม แม้ปัจจุบันศาสนาพุทธแบบเนวารจัดเป็นศาสนาดั้งเดิมที่ถือปฏิบัติในหุบเขากาฐมาณฑุ มีศาสนิกชนเนวารคิดเป็นร้อยละ 15.31 จากจำนวนชาวเนวารทั้งหมด แต่ศาสนาพุทธนิกายเถรวาทได้กลับมามีบทบาทในเนปาลอีกครั้งตั้งแต่ปี พ.ศ. 2463 และกลายเป็นศาสนาหลักของชาวเนวารวรรณะที่นับถือศาสนาพุทธ (Buddhamargi) แทน ศาสนาพุทธแบบเนวารจึงลดบทบาทลง
มีศาสนสถานของพุทธแบบเนวารทั่วไปในหุบเขากาฐมาณฑุ และมีวัดพุทธแบบเนวารแห่งหนึ่งในพอร์ตแลนด์ รัฐออริกอน สหรัฐ
Haplopomidae
Haplopomidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
ฟุตบอลทีมชาติกัมพูชา
ฟุตบอลทีมชาติกัมพูชา (ក្រុមបាល់ទាត់ជម្រើសជាតិកម្ពុជា, Krŏm Băltoăt Chômreus Chéatĕ Kâmpŭchéa) เป็นทีมฟุตบอลตัวแทนของราชอาณาจักรกัมพูชาในการแข่งขันระหว่างประเทศ อยู่ภายใต้การควบคุมของสหพันธ์ฟุตบอลกัมพูชา โดยเป็นสมาชิกของสมาพันธ์ฟุตบอลเอเชีย และสหพันธ์ฟุตบอลอาเซียน มีผลงานดีที่สุดในการแข่งขันระดับทางการคือการคว้าอันดับ 4 ในรายการเอเชียนคัพ 1972 กัมพูชาเข้าเป็นสมาชิกฟีฟ่าใน ค.ศ. 1953 และเคยใช้ชื่อทีมว่า ทีมฟุตบอลสาธารณรัฐเขมร ในช่วง ค.ศ. 1970–1975 ก่อนจะเปลี่ยนมาเป็นกัมพูชาอย่างในปัจจุบันหลังจากอำนาจการปกครองของเขมรแดงสิ้นสุดลงในช่วงทศวรรษ 1990
กัมพูชามีฉายาที่สื่อมวลชนไทยนิยมเรียกคือ "เขมร", "ทีมปลากรอบ" และ "อังกอร์"
ประวัติ
ประเทศกัมพูชาเริ่มก่อตั้งทีมฟุตบอลภายหลังจากการเป็นอาณานิคมของฝรั่งเศสสิ้นสุดใน ค.ศ. 1954 ลงเล่นเกมแรกพบทีมสหพันธรัฐมาลายา (ทีมชาติมาเลเซีย ในปัจจุบัน) ซึ่งกัมพูชาแพ้ไปด้วยผลประตู 2–9
เช่นเดียวกับชาติอื่น ๆ ในเอเชียในยุคนั้น กัมพูชาไม่มีส่วนร่วมในการแข่งขันรายการใหญ่อย่างฟุตบอลโลกรอบคัดเลือก และเอเชียนคัพเนื่องจากยังอยู่ในช่วงสร้างทีมและพัฒนากีฬาฟุตบอล อย่างไรก็ตาม เมื่อจอมพล ลอน นอล ก่อการรัฐประหารล้มอำนาจของรัฐบาลและก่อตั้งสาธารณรัฐเขมร ทีมฟุตบอลของกัมพูชาก็ได้ร่วมแข่งขันรายการสำคัญครั้งแรกคือเอเชียนคัพ 1972 รอบคัดเลือก และเอาชนะฮ่องกงไปได้ และในการแข่งขันรอบสุดท้ายซึ่งจัดขึ้นที่ประเทศไทย กัมพูชาซึ่งในช่วงเวลานั้นใช้ชื่อทีมว่าสาธารณรัฐเขมรลงเล่นในกลุ่มบี โดยแพ้เกาหลีใต้ในนัดแรก 1–4 แต่เอาชนะคูเวตในนัดที่สอง 4–0 ผ่านเข้ารอบรองชนะเลิศและแพ้อิหร่าน 1–2 ตามด้วยการแพ้จุดโทษทีมชาติไทยเจ้าภาพคว้าอันดับ 4 ไปครอง และนั่นเป็นความสำเร็จสูงสุดในการแข่งขันระดับทางการของกัมพูชามาถึงปัจจุบัน โดยหลังจากนั้นพวกเขาไม่มีส่วนร่วมในการแข่งขันรายการใดหลายปีเนื่องจากการปกครองของเขมรแดง
ภายหลังจากความวุ่นวายในประเทศในยุคเขมรแดงเรืองอำนาจทั้งการฆ่าล้างเผ่าพันธุ์และการรุกรานของเวียดนาม กัมพูชาได้กลับมาแข่งขันระดับนานาชาติอีกครั้งใน ค.ศ. 1993 และเปลี่ยนไปใช้ชื่อว่า ทีมฟุตบอลราชอาณาจักรกัมพูชา มาถึงปัจจุบัน พวกเขาลงแข่งขันฟุตบอลชิงแชมป์แห่งชาติอาเซียน 1996 และแพ้รวดทุกนัดในรอบแบ่งกลุ่ม แม้จะถูกมองว่าเป็นทีมที่ด้อยที่สุดในการแข่งขันครั้งนี้ ทว่ากัมพูชาก็แสดงสปิริตให้แฟนฟุตบอลได้เห็นถึงความตั้งใจในการเล่น อย่างไรก็ตาม พวกเขาไม่สามารถรักษาสปิริตนั้นได้ในรายการต่อ ๆ ไปและยังคงมีผลงานย่ำแย่ แต่ก็ยังมีเรื่องดีอยู่บ้างเมื่อทีมได้ค้นพบผู้เล่นดาวรุ่งพรสวรรค์สูงอย่าง ฮก โสเจตรา ซึ่งได้รับการยกย่องเป็นผู้เล่นที่ดีที่สุดของกัมพูชามาถึงปัจจุบัน
กัมพูชาพัฒนาทีมขึ้นนับตั้งแต่ทศวรรษ 2010 เป็นต้นมา เริ่มมีการสร้างทีมใหม่ด้วยการมาถึงของ ลี แท-ฮุน ผู้ผึกสอนชาวเกาหลีใต้ ซึ่งเข้ามาเปลี่ยนแปลงรูปแบบการเล่น การฝึกซ้อม รวมถึงมีการพัฒนาระบบเยาวชนอย่างที่ไม่เคยเกิดขึ้นมาก่อนในวงการฟุตบอลกัมพูชา ลีสร้างทีมโดยใช้ผู้เล่นอายุน้อยเป็นแกนหลัก ที่มีชื่อเสียงได้แก่ ชาน วัฒนาคา นักฟุตบอลชาวกัมพูชาคนแรกที่ได้ไปเล่นอาชีพในลีกต่างประเทศ และทีมเริ่มได้รับความสนใจและสนับสนุนจากแฟนฟุตบอลมากขึ้นนับตั้งแต่นั้น แต่พวกเขาก็ยังไม่ผ่านรอบคัดเลือกรายการสำคัญทั้ง เอเอฟซีชาเลนจ์คัพ 2012 และ 2014 รวมถึงเอเชียนคัพ 2015
ในการแข่งขันเอเชียนคัพ 2019 รอบคัดเลือก – รอบที่ 3 กัมพูชาพบกับชัยชนะที่ยิ่งใหญ่ที่สุดในประวัติศาสตร์ทีม แม้พวกเขาจะตกรอบโดยแพ้เวียดนามและจอร์แดน แต่พวกเขาเอาชนะอัฟกานิสถานซึ่งมีอันดับโลกดีกว่าพวกเขาได้ 1–0 ถือเป็นชัยชนะครั้งแรกและครั้งเดียวในการแข่งขันเอเชียนคัพรอบคัดเลือกรอบสุดท้ายของกัมพูชา และเป็นชัยชนะที่ยิ่งใหญ่ที่สุดนับตั้งแต่ทีมเข้าสู่ยุคใหม่หลังเขมรแดงสิ้นอำนาจ
ในฟุตบอลโลก 2022 รอบคัดเลือก กัมพูชาผ่านรอบแรกได้โดยเอาชนะปากีสถานรวมผลประตูสองนัด 4–1 แต่ในรอบคัดเลือกรอบที่ 2 พวกเขาต้องอยู่ร่วมกลุ่มกับทีมอื่นที่แข็งแกร่งกว่ามาก ไม่ว่าจะเป็นอิหร่านซึ่งเป็นทีมชั้นนำของเอเชีย รวมถึงฮ่องกง, อิรัก และบาห์เรน โดยผลงานดีที่สุดของกัมพูชาคือการเสมอฮ่องกง 1–1 ในนัดแรก ก่อนจะแพ้ในอีก 7 นัดรวดที่เหลือรวมทั้งแพ้อิหร่านด้วยผลประตูถึง 0–14 ซึ่งเป็นการแพ้ด้วยผลประตูที่มากที่สุดในประวัติศาสตร์ทีม และตกรอบแรกฟุตบอลชิงแชมป์แห่งชาติอาเซียน 2020 แต่ยังชนะได้หนึ่งนัดโดยเอาชนะลาว 3–0
ในปัจจุบัน กัมพูชามีนโยบายการพัฒนาทีมอย่างต่อเนื่อง โดยมีการว่าจ้างบุคลากรมืออาชีพจากวงการฟุตบอลญี่ปุ่น พวกเขามี ริว ฮิโรเสะ เป็นหัวหน้าผู้ฝึกสอน รวมถึงการดึงตัว เคซูเกะ ฮนดะ อดีตนักฟุตบอลชื่อดังเข้ามาเป็นผู้จัดการทีม
โองาตะ โคอัง
โองาตะ โคอัง (緒方洪庵; 13 สิงหาคม 1810 - 25 กรกฎาคม 1863) เป็นแพทย์ชาวญี่ปุ่นและนักวิชาการรังงากุในช่วงปลายยุคเอโดะ ซึ่งมีชื่อเสียงจากการก่อตั้งสถาบันการศึกษาซึ่งต่อมาได้พัฒนาเป็นมหาวิทยาลัยโอซากะ ลูกศิษย์ของเขาหลายคนมีบทบาทสำคัญในการฟื้นฟูเมจิและการทำให้ญี่ปุ่นเป็นตะวันตกในยุคเมจิ ชื่อจริงของเขาคือ โองาตะ โคเรอากิ (緒方 惟章) หรือ โองาตะ อากิระ (緒方 章); ชื่อโคอังคือชื่อรองของเขา
ประวัติ
โองาตะเกิดเมื่อวันที่ 13 สิงหาคม ค. ศ. 1810 ในครอบครัวซามูไรระดับล่างของแคว้นศักดินาอาชิโมริในจังหวัดบิตชู ซึ่งปัจจุบันเป็นส่วนหนึ่งของเมืองโอกายามะ เขาย้ายไปโอซากะในปี ค.ศ. 1825 กับบิดาของเขา และเริ่มศึกษาในรังงากุและการแพทย์ที่โรงเรียนเอกชนที่ดำเนินการโดยนากะ เท็นยูตั้งแต่ปี ค.ศ. 1826 ในปี ค.ศ. 1831 เขาย้ายไปเอโดะเพื่อศึกษาต่อด้านการแพทย์ตะวันตก และไปนางาซากิในปี ค.ศ. 1835 เพื่อศึกษากับแพทย์ชาวดัตช์ชื่อ เออร์เดวิน โยฮันเนส นีมันน์ แม้ว่ารัฐบาลโชกุนโทกูงาวะจะมีนโยบายซาโกกุหรือปิดประเทศอย่างเข้มงวดก็ตาม
ในปี ค.ศ. 1838 โองาตะกลับไปโอซากะเพื่อก่อตั้งสถานพยาบาลของตัวเอง และในปีเดียวกันก็ได้ก่อตั้งเทกิจูกุ ซึ่งเป็นสถาบันการศึกษาแบบรังงากุ ที่ซึ่งเขาสอนการแพทย์ ประวัติศาสตร์ธรรมชาติ เคมี และฟิสิกส์เป็นเวลา 24 ปี
พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560
พระราชบัญญัติดังกล่าวมีใจความสำคัญปรับเปลี่ยนกฎหมายที่ควบคุมพรรคการเมืองหลายอย่าง ซึ่งโดยรวมแล้วทำให้พรรคการเมืองอ่อนแอลง ตั้งยากขึ้น ยุบง่ายขึ้น โดยมีความมุ่งหมายตามอ้างเพื่อพิทักษ์การปกครองระบอบประชาธิปไตยอันมีพระมหากษัตริย์ทรงเป็นประมุข ป้องกันพรรคนอมินี และทำให้ประชาชนมีส่วนร่วมกับพรรคการเมืองมากขึ้น
การร่าง
พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 มีความสำคัญต่อวันการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เนื่องจากรัฐธรรมนูญแห่งราชอาณาจักรไทย พุทธศักราช 2560 กำหนดให้มีการเลือกตั้งภายใน 150 วันนับจากประกาศใช้พระราชบัญญัติประกอบรัฐธรรมนูญที่เกี่ยวข้องกับการเลือกตั้งครบ 4 ฉบับ
วันที่ 9 ธันวาคม 2559 คณะกรรมการร่างรัฐธรรมนูญ (กรธ.) จัดแถลงงานเปิดร่างพระราชบัญญัติประกอบรัฐธรรมนูญฯ โดยแถลงว่า กรธ. อยากให้เห็นมาตราว่าด้วยกิจกรรมของพรรคการเมือง 4 ข้อที่กำหนด ได้แก่ การมีสมาชิกผู้ร่วมก่อตั้งพรรคการเมือง ทุนประเดิมพรรคการเมือง การมีสมาชิกถึงเกณฑ์ที่กำหนดภายในระยะเวลาต่าง ๆ และกลไกการบริหารพรรคการเมืองตามที่ร่างพระราชบัญญัติฯ กำหนด สำหรับความกังวลเรื่องพรรคการเมืองขนาดเล็ก อุดม รัฐอมฤต โฆษก กรธ. มองว่า  การจะส่งผู้สมัครหรือนำแนวคิดทางการเมืองไปสู่การบริหารประเทศ จำเป็นต้องมีกำลังหรือองคาพยพที่ใหญ่พอสมควร กรธ. ต้องการให้พรรคเล็กทำงานมวลชนให้คนที่มีความคิดทางการเมืองชวนพรรคชวนพวกมาร่วมอุดมการณ์ทำงานด้วยความคิด ไม่ใช่รอให้คนเข้ามาร่วมเอง
พลตำรวจโท วิโรจน์ เปาอินทร์ รักษาการหัวหน้าพรรคเพื่อไทย เห็นว่า ร่างกฎหมายฉบับนี้มองพรรคการเมืองเป็นอาชญากร เพราะหากกระทำผิดจะมีโทษจำคุกตลอดชีวิตและประหารชีวิต อีกทั้งยังมีข้อจำกัดอีกมากมาย เช่น การจำกัดคนที่จะมาเป็นสมาชิกพรรค การก่อตั้งพรรคการเมืองที่ทำได้ยากขึ้น รวมไปถึงสมาชิกพรรคจะต้องบริจาคเงินให้พรรคการเมืองด้วย ซึ่งถือเป็นเรื่องยากที่พรรคการเมืองจะไปดูแลให้สมาชิกพรรคอยู่ในระเบียบวินัยได้ทั้งหมด ฝ่ายอภิสิทธิ์ เวชชาชีวะ หัวหน้าพรรคประชาธิปัตย์ กล่าวว่า วิธีปฏิบัติที่ได้ระบุไว้ถือเป็นเรื่องยากในทางปฏิบัติและต้องใช้เวลา เช่น เรื่องการจ่ายเงินบำรุงพรรคการเมือง พรรคประชาธิปัตย์เคยทำมาแล้วโดยขอเก็บค่าสมาชิก 20 บาทต่อคนต่อปี จากสมาชิกที่มีจำนวนกว่า 2 ล้านคน แต่พรรคกลับได้รับค่าบำรุงจากสมาชิกพรรคไม่ถึง 10,000 คน
ร่างพระราชบัญญัติประกอบรัฐธรรมนูญฯ กำหนดให้สมาชิกผู้ร่วมก่อตั้งพรรคร่วมจ่ายทุนประเดิม และให้สมาชิกพรรคการเมืองจ่ายค่าบำรุงพรรคการเมืองรายปีเพื่อให้ประชาชนร่วมเป็นเจ้าของพรรคการเมือง และห้ามบุคคลที่ไม่ใช่สมาชิกพรรคเข้ามาควบคุม ครอบงำหรือชี้นำการดำเนินกิจการของพรรคการเมือง เพื่อป้องกันการเกิด "พรรคนอมินี" ซึ่งเป็นเหตุของคดียุบพรรคการเมือง พ.ศ. 2549 และคดียุบพรรคการเมือง พ.ศ. 2551 พรรคการเมืองที่ไม่ส่งผู้สมัครรับเลือกตั้ง 2 ครั้งติดต่อกันจะถูกยุบพรรค และพรรคการเมืองใดที่นำมวลชนไปชุมนุมข้างถนนอาจเข้าข่ายล้มล้างการปกครองซึ่งมีโทษยุบพรรค
นโยบายหาเสียงของพรรคการเมืองต้องแจ้งวงเงินที่จะใช้ แหล่งทุน ความคุ้มค่า และความเสี่ยงในการดำเนินนโยบายต่อคณะกรรมการการเลือกตั้ง (กกต.) ซึ่งพรรคเพื่อไทยตั้งคำถามว่า "จะทำให้กกต. กลายเป็นผู้เห็นชอบนโยบายของพรรคการเมืองหรือไม่" นอกจากนี้ ยังเพิ่มบทบาทของ กกต. ให้สามารถขอความร่วมมือจากสำนักงานการตรวจเงินแผ่นดินและสำนักงานป้องกันและปราบปรามการฟอกเงิน ให้ดูเส้นทางการเงินของผู้ที่ซื้อสิทธิ์ขายเสียงได้ และนำหลักฐานนั้นไปดำเนินคดีกับทั้ง 2 ฝ่ายได้ รวมถึงสามารถขอความคุ้มครองพยานจากคดีการเลือกตั้งได้
อย่างไรก็ตาม ร่างพระราชบัญญัติประกอบรัฐธรรมนูญฯ ไม่มีการบังคับให้พรรคการเมืองที่มีอยู่เดิม 72 พรรคไปจดทะเบียนตั้งพรรคการเมืองใหม่
นักการเมืองคัดค้านร่างพระราชบัญญัติประกอบรัฐธรรมนูญฯ ดังกล่าวเพราะมองว่าเป็น "แผนทำลายพรรค" คือ ทำให้พรรคการเมืองอ่อนแอ
เนื้อหา
มาตรา 92 หาก กกต. มีหลักฐานควรเชื่อได้ว่า พรรคการเมืองล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุข ได้อำนาจมานอกวิธีการตามรัฐธรรมนูญ หรือให้บุคคลอื่นที่ไม่ใช่สมาชิกพรรคเข้าควบคุม ครอบงำ หรือชี้นำกิจกรรมของพรรคในลักษณะที่ทำให้พรรคหรือสมาชิกของพรรคขาดความอิสระ สามารถยื่นต่อศาลรัฐธรรมนูญให้สั่งยุบพรรคการเมืองและเพิกถอนสิทธิสมัครรับเลือกตั้งของคณะกรรมการบริหารพรรคการเมืองได้
พระราชบัญญัติประกอบรัฐธรรมนูญฯ ยังกำหนดให้มีระบบคัดเลือกผู้สมัครขั้นต้น คือ ให้สมาชิกพรรคการเมืองในจังหวัดต่าง ๆ ลงคะแนนเลือกตัวแทนที่พรรคการเมืองสรรหาสำหรับแต่ละจังหวัดแล้วให้ผู้สมัครคนนั้นลงสมัครรับเลือกตั้งในนามของพรรคการเมือง โดยมีบทลงโทษจำคุกและปรับสำหรับผู้ที่กระทำผิดในเรื่องการจูงใจให้หรือไม่ให้ลงคะแนนแก่ผู้สมัคร รับสินบน หรือให้คนนอกเข้ามาแสดงความคิดเห็นหรือลงคะแนน
โทษตัดสิทธิทางการเมืองของคณะกรรมการบริหารพรรคการเมืองที่ถูกยุบนั้นไม่มีกำหนดชัดเจน จึงเข้าใจได้ว่า อาจตัดสิทธิทางการเมืองได้ถึงตลอดชีวิต
การนำไปปฏิบัติ
วันที่ 14 กันยายน 2561 พลเอก ประยุทธ์ จันทร์โอชา หัวหน้าคณะรักษาความสงบแห่งชาติ ออกคำสั่งโดยอาศัยอำนาจตามมาตรา 44 ตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 (อำนาจเต็มที่) ยกเลิกไพรมารีโหวตสำหรับการเลือกตั้งเป็นการทั่วไปครั้งแรกตามพระราชบัญญัตินี้
เดือนมีนาคม 2562 พรรคไทยรักษาชาติเป็นพรรคการเมืองแรกที่ถูกศาลรัฐธรรมนูญวินิจฉัยยุบพรรคการเมือง ฐานเสนอชื่อทูลกระหม่อมหญิงอุบลรัตนฯ มหิดลเป็นนายกรัฐมนตรี ซึ่งศาลรัฐธรรมนูญวินิจฉัยว่าเป็นปรปักษ์ต่อการปกครองระบอบประชาธิปไตยอันมีพระมหากษัตริย์ทรงเป็นประมุข โดยมีมติเป็นเอกฉันท์ และตัดสิทธิกรรมการบริหารพรรค 10 ปี ตามมติเสียงข้างมาก 6 ต่อ 3
สารแขวนลอย
สารแขวนลอย คือสารผสมของสสารต่างชนิดกันที่ไม่เป็นเนื้อเดียวกันและมีอนุภาคใหญ่กว่า 1 ไมโครเมตร (1000 นาโนเมตร) ในหนึ่งมิติเป็นอย่างน้อย ซึ่งใหญ่กว่าอนุภาคของคอลลอยด์ อนุภาคในสารแขวนลอยสามารถตกตะกอนได้เมื่อตั้งทิ้งไว้ และอาจสามารถแยกออกจากกันได้ เช่น ทรายในน้ำ ส่วนคอลลอยด์นั้นจะไม่สามารถแยกออกจากกันได้และไม่ตกตะกอน สารแขวนลอยไม่สามารถผ่านรูกระดาษกรองและกระดาษเซลโลเฟนได้
จันทรเกษม
จันทรเกษม  อาจหมายถึง
แมททิว เพนนิงตัน
แมททิว เพนนิงตัน (Matthew Pennington, เกิด 6 ตุลาคม พ.ศ. 2537) นักฟุตบอลชาวอังกฤษปัจจุบันลงเล่นให้กับสโมสร ฮัลล์ซิตี (ยืมตัวจากเอฟเวอร์ตัน) แห่งศึก อีเอฟแอลแชมเปียนชิป ในตำแหน่งกองหลัง
เอฟเวอร์ตัน
เพนนิงตันเข้าร่วมทีมเยาวชนของเอฟเวอร์ตันเมื่อ ค.ศ. 2005 ขณะอายุได้ 11 ปีกระทั่งได้รับสัญญานักฟุตบอลอาชีพเมื่อวันที่ 1 กรกฎาคม ค.ศ. 2013 โดยสัญญาได้หมดลงในช่วงฤดูร้อน ค.ศ. 2015 กระทั่งเพนนิงตันได้ต่อสัญญาฉบับใหม่เป็นเวลา 3 ปีจนถึงฤดูร้อน ค.ศ. 2018
เพนนิงตันได้ลงประเดิมสนามเป็นตัวสำรองในนัดอุ่นเครื่องที่ทีมทอฟฟี่สีน้ำเงินพบกับทีมดันดี และ ลีดส์ยูไนเต็ด เมื่อเดือนกรกฎาคม ค.ศ. 2015 โดยเพนนิงตันได้ประเดิมสนามเป็นตัวจริงให้กับทีมชุดใหญ่นัดแรกนัดที่พบกับ บาร์นสลีย์ ในศึก ลีกคัพ เมื่อวันที่ 26 สิงหาคม ค.ศ. 2015 และสามารถทำประตูแรกให้กับตัวเองในสีเสื้อของเอฟเวอร์ตันในนัดที่ทีมบุกไปแพ้ ลิเวอร์พูล ถึงถิ่น แอนฟีลด์ 1–3 เมื่อวันที่ 1 เมษายน ค.ศ. 2017
แหล่งข้อมูลอื่น
1994
Flustrellidridae
Flustrellidridae เป็นสกุลของไบรโอซัวที่อยู่ในวงศ์ Ctenostomatida.
สปีชีส์ในสกุล ได้แก่:
เวิร์ม ไรมี่
เวิร์ม ไรมี่ (地伏星ワームのライミ; Worm Raimi) เป็นตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ มีบทบาทในภาคแซงค์ทัวรี่
บทบาท
ขณะที่เหล่าสเป็คเตอร์ที่บุกเข้าไปใน 12 ปราสาทแห่งแซงค์ทัวรี่ ที่หน้าปราสาทราชสีห์ของเลโอ ไอโอเลีย สเป็คเตอร์ที่บุกเข้าไปต่างถูกท่า ไลนิ่ง พลาสม่า ของไอโอเลียตายไปถึง 5 คน ไรมี่ซึ่งอยู่แถวหลังเสนอตัวออกมาจัดการกับไอโอเลียเอง ว่าแล้วก็มุดดำลงดินหายไป ไรมี่ใช้ท่าไม้ตายคือ เวิร์ม ไบด์ ซึ่งเป็นแขนที่เหมือนไส้เดือนอยู่หลังชุดเซอร์พลิสมัดร่างของไอโอเลีย แต่ไอโอเลียรวบรวมพลังเบ่งตัวจนเวิร์ม ไบด์ ขาดเป็นท่อน ๆ ไรมี่แค้นมากพยายามจะโจมตีไอโอเลียอีก แต่กลับถูกไอโอเลียดึงตัวขึ้นมาบนพื้น และถูกจัดการลงด้วยท่าไม้ตาย ไลนิ่ง พลาสม่า
เซอร์พลิส
ไรมี่ สวมชุดเซอร์พลิสเวิร์ม ซึ่งเป็นไส้เดือนยักษ์ มีตาเดียวขนาดใหญ่และเขี้ยวที่แหลมคม
เพลงชาติเติร์กเมนิสถาน
เพลงชาติเติร์กเมนิสถานมีชื่อเต็มว่า เพลงชาติเติร์กเมนิสถานอันเป็นเอกราชและเป็นกลาง (เติร์กเมน: Garaşsyz, baky Bitarap Türkmenistanyň Döwlet Gimni แปลตามตัวคือ เอกราช, ความเป็นกลาง, เพลงประจำรัฐเติร์กเมนิสถาน) ใช้เป็นเพลงชาติของประเทศนี้มาตั้งแต่ปี พ.ศ. 2540 ประพันธ์ทำนองโดยเวลี มูคาตอฟ (Veli Mukhatov) คำร้องโดย ซาปาร์มูรัต นิยาซอฟ (Saparmurat Niyazov) ประธานาธิบดีคนแรกแห่งสาธารณรัฐเติร์กเมนิสถาน
ในเพลงนี้ ได้มีการสรรเสริญนิยาซอฟด้วยคำว่า "เติร์กเมนบาชี" (เติร์กเมน: Türkmenbaşy) ซึ่งแปลว่า "ประมุขแห่งชาวเติร์กเมนทั้งมวล" ภายหลังเมื่อนายนิยาซอฟถึงแก่กรรมในวันที่ 21 ธันวาคม พ.ศ. 2549 สองปีต่อมารัฐสภาของเติร์กเมนิสถานจึงได้ตรากฎหมายแก้ไขเพลงชาติเติร์กเมนิสถานใหม่ โดยทำนองหลักของเพลงยังคงไว้เช่นเดิม แต่บทแรกของเพลงได้ถูกตัดออก และคำว่า "ประมุขแห่งชาวเติร์กเมนทั้งมวล" ซึ่งอ้างถึงนายนิยาซอฟ ได้ถูกแทนที่ด้วยคำว่า "ประชาชน" (เติร์กเมน: Halkyň) ในทุกแห่ง
จัสติซลีก (ทีมซูเปอร์ฮีโร)
จัสติซลีก (Justice League) เป็นทีมซูเปอร์ฮีโรในหนังสือการ์ตูนอเมริกันที่ตีพิมพ์โดยสำนักพิมพ์ดีซีคอมิกส์ สร้างสรรค์โดยนักเขียน การ์ดเนอร์ ฟ็อกซ์ (Gardner Fox) ปรากฏตัวครั้งแรกใน The Brave and the Bold เล่มที่ 28 (มีนาคม 1960) โดยใช้ชื่อทีมว่า จัสติซลีกออฟอเมริกา (Justice League of America : JLA) และมีสมาชิกที่ร่วมก่อตั้งทีม คือ อะควาแมน, แบทแมน, เดอะแฟลช (แบร์รี อัลเลน), กรีนแลนเทิร์น (ฮาล จอร์แดน), มาร์เชียนแมนฮันเตอร์, ซูเปอร์แมน และ วันเดอร์วูแมน
สกุลแซกโก
สกุลแซกโก (Freshwater minnow, Trout minnow) เป็นสกุลของปลาน้ำจืดสกุลหนึ่ง ในวงศ์ปลาตะเพียน (Cyprinidae) ใช้ชื่อสกุลว่า Zacco (/แซก-โก/) หมายถึง "ดาบของจักรพรรดิลีโอที่ใช้โดยชาวแซ็กซอน"
มีรูปร่างเรียวยาว ลักษณะทั่วไปคล้ายกับปลาน้ำหมึก หรือปลาสะนาก มีความคล่องแคล่วว่องไวปราดเปรียว พบกระจายพันธุ์ในภูมิภาคเอเชียตะวันออก
จัสติซลีก (ทีมซูเปอร์ฮีโร)
จัสติสลีกมีหนังสือเป็นของตัวเองครั้งแรกในชื่อ Justice League of America (พฤศจิกายน 1960) ต่อมาในปี 2011 ดีซีคอมิกส์ได้เปิดนิตยสารใหม่ในแบรนด์ New 52 และวางจำหน่าย Justice League ชุดที่สอง หลังจากนั้น ในเดือนกรกฎาคม ปี 2016 ดีซีคอมิกส์ได้ชูแบรนด์ DC Rebirth แทนแบรนด์ New 52 และวางจำหน่าย Justice League ชุดที่สาม โดยนอกจากจะมีหนังสือเป็นของตัวเองแล้ว ทีมนี้ยังถูกนำไปสร้างในสื่อต่างๆอีกด้วย ทั้งภาพยนตร์, รายการโทรทัศน์ และวิดิโอเกม
สกุลแซกโก
มีทั้งหมด 7 ชนิด
จัสติซลีก (ทีมซูเปอร์ฮีโร)
ประวัติการสร้างสรรค์
หลังจากที่ดีซีประสบความสำเร็จจากการนำตัวละครเดอะแฟลชและกรีนแลนเทิร์นกลับมาเขียนใหม่ จูเลียส ชวาร์ตซ์ (Julius Schwartz) ก็ให้ การ์ดเนอร์ ฟ็อกซ์ นำทีม จัสติซโซไซตี้ออฟอเมริกา (Justice Society of America : JSA) กลับมาเขียนใหม่เช่นกัน โดยชวาร์ตซ์ได้เปลี่ยนชื่อทีมนี้เป็น จัสติซลีกออฟอเมริกา (Justice League of America : JLA) ด้วยอิทธิพลของคำว่า ลีก จากวงการกีฬา อย่างเนชั่นลีกและอเมริกันลีก ซึ่งกำลังเป็นที่นิยมในตอนนั้น
จัสติซลีกออฟอเมริกาปรากฏตัวครั้งแรกใน The Brave and the Bold เล่มที่ 28 (มีนาคม 1960) ซึ่งขายดีจนได้กลับมาขึ้นปกเล่มที่ 29 และ 30 อีกครั้ง ก่อนดีซีจะให้แยกไปมีหนังสือเป็นของตัวเองในชื่อ Justice League of America (พฤศจิกายน 1960)
โคกุลิกะ
นิกายโคกุลิกวาท แป็นนิกายที่แยกตัวออกมาจากนิกายมหาสังฆิกะ หลักธรรมโดยทั่วไปเหมือนกับนิกายมหาสังฆิกะ แต่ที่แยกตัวออกมาเพราะนิกายนี้ถือพระอภิธรรมปิฎกเป็นพิเศษ ไม่เคร่งครัดในพระวินัย ถือว่าการปฏิบัติให้พ้นกิเลสตัณหาโดยเร็วสำคัญกว่าการรักษาสิกขาบท
สโมสรฟุตบอลหาดใหญ่
สโมสรฟุตบอลหาดใหญ่ เป็นสโมสรฟุตบอลอาชีพในประเทศไทย ตั้งอยู่ที่ตำบลหาดใหญ่ อำเภอหาดใหญ่ จังหวัดสงขลา ปัจจุบันอยู่ในระหว่างขอพักส่งทีมเข้าร่วมแข่งขัน
ประวัติสโมสร
หลังได้รับอนุมัติให้ก่อตั้งสโมสรฟุตบอล นายไพร พัฒโน นายกเทศมนตรีเทศบาลนครหาดใหญ่ในขณะนั้นได้เข้ามาดำรงตำแหน่งประธานสโมสร และส่งทีมเข้าร่วมการแข่งขันฟุตบอลอาชีพเป็นครั้งแรกในลีกภูมิภาค ดิวิชัน 2 ฤดูกาล 2553 ส่วนผู้จัดการทีมเป็นพันเอก (พิเศษ) สุชาติ จันทรโชติกุล
โลโก้สโมสร
รูป นกอินทรีแดง  มีที่มา   คือ   กองกำลังหน่วยทหารหน่วยหนึ่ง จำนวน 12 นาย ใช้ชื่อเรียกขานว่า “RED EAGLE”  หรืออินทรีย์แดง  มีความกล้าหาญได้สร้างวีรกรรมต่อสู้กับทหารญี่ปุ่น  สมัยสงครามโลกครั้งที่ 2   บริเวณเขาบันไดนาง (ปัจจุบันคือศูนย์อุตสาหกรรม ต.น้ำน้อย)   จนได้รับชนะ  และได้รับการยกย่อง เป็นที่ยอมรับ เปรียบเสมือนทีมสโมสรฟุตบอลหาดใหญ่แข่งขันฟุตบอลอย่างมุ่งมั่น มีวินัย เพื่อเป้าหมายตามพันธกิจ
สนามเหย้า
สโมสรฟุตบอลหาดใหญ่ใช้สนามจิระนครเป็นสนามเหย้า ซึ่งเป็นสนามที่ได้มาตรฐานและผ่านการใช้งานในการแข่งขันกีฬาในระดับจังหวัดมาเป็นอย่างดี แต่ตอนนี้ในระหว่างการดูแลและปรับปรุงบริเวณพื้นหญ้าภายในสนามคาดว่าน่าจะใช้เวลาไม่ถึงเดือนน่าจะใช้งานได้ และจะถือเป็นอีกหนึ่งสนามที่มีความมาตรฐานอย่างมากสามารถจุแฟนบอลได้ถึง 25,000 คน   ** ที่ตั้งสนามจิระนคร **
วิรัตน์ เฮงคงดี
วิรัตน์ เฮงคงดี ทำงานอยู่ในตำแหน่งผู้อำนวยการฝ่ายผลิตละครโทรทัศน์ บริษัท เวิร์คพอยท์เอ็นเทอร์เทนเมนท์ จำกัด (มหาชน) / กรรมการผู้จัดการ บริษัท สกายบ็อกซ์ เอนเทอร์เทนเมนท์ จำกัด   / กรรมการผู้จัดการและหนึ่งในผู้ร่วมก่อตั้งบริษัท โต๊ะกลมโทรทัศน์จำกัด
ชื่อเล่น โจ้ เกิดเมื่อวันที่ 21 กันยายน พ.ศ. 2521 จบการศึกษาระดับมัธยมต้นจากโรงเรียนเซนต์จอห์น พ.ศ. 2536 ระดับมัธยมปลายจากโรงเรียนเตรียมอุดมศึกษา แผนกวิทยาศาสตร์-สถาปัตยกรรมศาสตร์ พ.ศ. 2538 และระดับอุดมศึกษาจากสถาปัตยกรรมศาสตรบัณฑิต จุฬาลงกรณ์มหาวิทยาลัย ปี พ.ศ. 2543
เริ่มต้นการทํางานด้วยการเป็นในทีมเขียนบทรายการรัฐบาลหุ่นทางช่อง ITV และรายการทีวี เบลอเบลอ ทางช่อง 3 ผลงานที่มีชื่อเสียง เช่น รายการ The Voice Thailand  season 1และ2 รายการTheRapper 1-3  นอกจากรายการโทรทัศน์ยังกํากับภาพยนตร์  และเป็นโปรดิวเซอร์ทีวีซีรีส์  ละครซิตคอม  ละครเวที  MV รวมถึง คอนเสิร์ต
จรูญพันธ์ อิศรางกูร ณ อยุธยา
นายจรูญพันธ์ อิศรางกูร ณ อยุธยา เป็นองคมนตรี อดีตรัฐมนตรีว่าการกระทรวงการต่างประเทศ 2 สมัย สมัยที่ 1 ตั้งแต่ 17 พฤศจิกายน พ.ศ. 2514 ถึง 18 ธันวาคม พ.ศ. 2515 ในสมัยของจอมพลถนอม กิตติขจร สมัยที่ 2 ตั้งแต่ 16 ตุลาคม พ.ศ. 2516 ถึง 21 กุมภาพันธ์ พ.ศ. 2518 ในสมัยของนายสัญญา ธรรมศักดิ์ อดีตปลัดกระทรวงการต่างประเทศ ดำรงตำแหน่งวันที่ 12 กรกฎาคม พ.ศ. 2514
จรูญพันธ์ อิศรางกูร ณ อยุธยา เป็นบุตรของพระยาวิเศษฤๅชัย (หม่อมหลวงเจริญ อิศรางกูร บุตรหม่อมราชวงศ์สวาสดิ์ อิศรางกูร นัดดาพระวงศ์เธอ กรมหมื่นเทวานุรักษ์) กับเจ้ากาบคำ ณ เชียงใหม่ (ธิดาเจ้าหนานสมมนุษย์ ณ เชียงใหม่ ปนัดดาพระเจ้ากาวิละ) จบการศึกษาระดับชั้นมัธยมศึกษาจากโรงเรียนเบญจมราชรังสฤษฏิ์ ฉะเชิงเทรา และสมรสกับ ท่านผู้หญิง อรอวล อิศรางกูร ณ อยุธยา มีบุตรด้วยกันคือ จิรายุ อิศรางกูร ณ อยุธยา องคมนตรี
ภูเขาไฟสตรอมโบลี
ภูเขาไฟสตรอมโบลี (Struògnuli, ภาษากรีกโบราณ: Στρογγύλη, Strongulē) เป็นเกาะขนาดเล็กในทะเลติร์เรเนียนนอกชายฝั่งทางเหนือของซิซิลี เป็นหนึ่งในสามของภูเขาไฟมีพลังในอิตาลี สตรอมโบลีเป็นหนึ่งในแปดเกาะของหมู่เกาะเอโอเลียนซึ่งเกาะภูเขาไฟรูปโค้งทางเหนือของซิซิลี ชื่อของสตอมโบลีมาจากภาษากรีกโบราณคำว่า Strongulē ที่ตั้งตามลักษณะลักษณะกลมพองของมัน เกาะแห่งนี้มีประชากรอาศัยอยู่ราว 500 คน ภูเขาไฟลูกนี้ปะทุค่อนข้างบ่อยและมีกิจกรรมทางภูเขาไฟกับปะทุเล็ก ๆ เป็นระยะ ๆ บ่อยครั้งสามารถสังเกตได้จากหลายจุดบนเกาะและจากทะเลโดยรอบ ทำให้ตั้งชื่อเล่นให้เกาะนี้ว่า "ประภาคารแห่งเมดิเตอร์เรเนียน"
การปะทุหลักครั้งล่าสุดของสตอมโบลีปะทุในวันที่ 13 เมษายน พ.ศ. 2552 สตอมโบลีสูงกว่าระดับน้ำทะเลประมาณ 926 เมตร และวัดจากฐานตรงจากก้นทะเลจะมีความสูงประมาณ 2,700 เมตร และมีปล่องภูเขาไฟ 3 แห่งบนเกาะ ลักษณะทางธรณีวิทยาที่สำคัญของภูเขาไฟคือ ธารของไฟ (Sciara del Fuoco) ทางลาดรูปเกือกม้าขนาดใหญ่ที่เกิดการพังทลายกรวยภูเขาไฟด้านตะวันตกเฉียงเหนือเมือ 13,000 ปีที่แล้ว ทางตะวัรออกเฉียงเหนือของเกาะระยะทางประมาณ 2 กิโลเมตรจะมีเกาะสตรอมโบลีคลิโอซึ่งเป็นเศษซากปลักภูเขาไฟของภูเขาไฟลูกเดิม
ภูเขาไฟ
สตอมโบลีปะทุอย่างต่อเนื่องมาตั้งแต่เกือบ 2,000 ปีที่แล้ว รูปแบบของการปะทุจะปะทุขึ้นที่ปล่องบนยอดภูเขา และปากครั้งก็มีการปะทุบอมบ์ภูเขาไฟออกมาเล็กน้อย เป็นระยะ ๆ ตั้งแต่นาทีจนถึงชั่วโมง การปะทุแบบนี้เรียกว่าการประทุแบบสตรอมโบเลียนซึ่งสามารถพบได้ในภูเขาไฟอื่น ๆ ทั่วโลก เป็นการระเบิดที่ไม่รุนแรงแต่ปะทุเป็นระยะ ๆ และมักปะทุเศษชิ้นส่วนเปลือกนอก ขี้เถ้า เศษหินและบอมพ์ภูเขาไฟ การปะทุของสตรอมโบลีนั้นมีการปะทุแบบเฉพาะตัว ส่วนการไหลของลาวานั้นจะออกมาเฉพาะช่วงที่มีกิจกรรมทางภูเขาไฟสูง เกิดการปะทุขึ้นครั้งแรกในรอบ 17 ปีใน พ.ศ. 2545 และอีกครั้งใน พ.ศ. 2546, พ.ศ. 2550 และ 2556-2557 การปลดปล่อยก๊าซของภูเขาไฟลูกนี้จะวัดโดยมัลติ-แก๊สซึ่งจะตรวจสอบการเพิ่มขึ้นของแม็กม่าล่วงหน้าซึ่งจะช่วยพยากรกิจกรรมทางภูเขาไฟได้ล่วงหน้า
แซมเพลอร์
แซมเพลอร์ (sampler) เป็นเครื่องดนตรีอีเลคทรอนิกส์ มีความใกล้เคียงกับเครื่องสังเคราะห์เสียง แทนที่จะใช้เสียงที่ได้จากการถูบนเทิร์นเทเบิล แซมเพลอร์เริ่มจากการนำหลาย ๆ เพลง (หรือเรียกว่า แซมเพิล) จากเสียงหลาย ๆ เสียงนำมาใส่โดยผู้ใช้ และเล่นกลับไปมาโดยขึ้นอยู่กับการปรับแต่งเครื่องดนตรี และเพราะว่าแซมเพิลมักจะเก็บไว้ใน RAM ทำให้การเข้าถึงข้อมูลจึงเร็ว
การใช้เครื่องแซมเพลอร์ กลายเป็นสิ่งสำคัญในดนตรีฮิปฮอป ดนตรีอีเลกโทรนิกส์ และดนตรีอาวองต์การ์ด
แซมเพลอร์มีส่วนร่วมในการตั้งค่าของเครื่องสังเคราะห์เสียง และสามารถปรับเปลี่ยนได้หลายแบบ แซมเพลอร์มีความสามารถแบบโพลีโฟนิก ที่พวกเขาสามารถเล่นมากกว่า 1 โน้ตได้ในเวลาเดียวกัน
อินเตอร์เฟส
ปรกติแล้ว แซมเพลอร์จะถูกควบคุมจากคีย์บอร์ดดนตรีที่อยู่ติดกัน หรือแหล่ง MIDI ภายนอก ค่าของแต่ละโน้ตจะถูกป้อนเข้าแซมเพลอร์ จากนั้นก็เป็นตัวอย่างเฉพาะเรียกว่า (particular sample) มีบ่อยครั้ง ที่แซมเปิลถูกจัดเรียงอยู่ในช่วงต่างๆ ทางดนตรี กำหนดเป็นกลุ่มตัวโน้ต หากสามารถสืบคีย์บอรด์ได้ แซมเปิลจะถูกเลื่อนระดับเสียงในตำแหน่งที่เหมาะสม แต่ละกลุ่มของตัวโน้ตที่แซมเปิลหนึ่งๆ ถูกกำหนดค่าไว้ จะเรียกว่า keyzone และหากรวมเป็นชุด จะเรียกว่า keymap เมื่อค่าโน้ตถูกป้อนสู่แซมเพลอร์ มันจะมองดูค่าดังกล่าว และเล่นแซมเปิลที่เกี่ยวข้องกับโน้ตนั้น
โดยทั่วไปแล้ว แซมเพลอร์สามารถเล่นเสียงใดๆ ก็ได้ที่บันทึกไว้ และแซมเพลอร์ส่วนใหญ่จะมีความสามารถในการตัดต่อแก้ไข ทำใมห้ผู้ใช้สามารถปรับปรุงและประมวลผลเสียงดังกล่าว และใช้กับเอฟเฟ็กต์ในช่วงกว้าง ทำให้แซมเพลอร์เป็นเครื่องมือสำหรับทำเสียงดนตรีที่หลากหลายและทรงพลัง
ลำดับทางโครงสร้าง
แซมเพลอร์ถูกจัดกลุ่มตามลำดับชั้นของโครงสร้างข้อมูลที่ซับซ้อน สำหรับชั้นล่าสุด จะเป็นแซมเปิล (sample) แซมเปิลคือเสียงที่บันทึกเอาไว้แต่ละเสียง แต่ละแซมเปิลจะถูกบันทึกที่ความละเอียดและอัตราการสุ่มเฉพาะ นับว่าสะดวก หากแซมเปิลถูกจัดพิตช์ ซึ่งจะรวมพิตช์กลางอ้างอิงเอาไว้ด้วย พิตช์นี้จะบ่งบอกถึงความถี่จริงของโน้ตที่บันทึกไว้ แซมเปิลยังอาจมีจุดลูป ซึ่งบ่งบอกตำแหน่งของส่วนที่จะทำซ้ำของการเริ่มและสิ้นสุดของแซมเปิล 	วิธีดังกล่าวทำให้สามารถเล่นแซมเปิลสั้นๆ ได้ไม่รู้จบ ในบางกรณีจะบอก loop crossfade ซึ่งยอมให้มีการย้ายตำแหน่งโดยไร้รอยต่อที่จุดลูปใดๆ โดยการเฟดจุดสิ้นสุดของลูป ขณะเดียวกันก็เฟสจุดเริ่มต้นของลูปเข้า
แซมเพลอร์มักจะจัดเรียงเป็น keymaps หรือกลุ่มแซมเปิล ที่กระจายไปตามช่วงโน้ต แต่ละแซมเปิลที่ถูกวางอยู่ในพื้นที่คีย์แมป ก็ควรจะอ้างอิงกับค่าตัวโน้ต ที่จะเล่นแซมเปิลนั้นที่พิตช์เดิม
คีย์แมปเหล่านี้ถูกจัดเรียงไว้ในเครื่องดนตรี ที่ระดับเครื่องดนตรี อาจเพิ่มพารามิเตอร์เสริม เพื่อกำหนดการเล่นคีย์แมป ตัวอย่างเช่น อาจใช้ฟิลเตอร์เพื่อเปลี่ยนสี ออสซิลเลเตอร์ความถี่ต่ำ และการแต่งรูปร่างแอมปลิจูด พิตช์ ฟิลเตอร์ หรือพารามิเตอร์อื่นๆ เครื่องดนตรีอาจมีเลเยอร์ของคีย์แมปหลายชั้น หรือหลายเลเยอร์ เครื่องดนตรีแบบหลายเลเยอร์จะสามารถเล่นแซมเปิลได้มากกว่า 1 แซมเปิลในเวลาเดียวกัน มีบ่อยครั้งที่แต่ละเลเยอร์ของคีย์แมทปมีชึดพารามิเตอร์ต่างกัน ทำให้อินพุตมีผลต่อแต่ละเลเยอร์แตกต่างกันด้วย ตัวอย่างเช่น สองเลเยอร์อาจมีความไวต่อความเร็วที่ต่างกัน และดังนั้นโน้ตที่มีความเร็วสูงอาจเน้นเลเยอร์หนึ่งมากกว่า
ในระดับนี้ ยังมีแนวทางพื้นฐานสองอย่างสำหรับองค์ประกอบของแซมเพลอร์ ในการใช้แบบคลังข้อมูล แต่ละแชนแนล MIDI ถูกกำหนดเป็นเครื่องดนตรีต่างๆ กัน จากนั้นคลังแบบรวมสามารถบันทึกเพื่อปรับแก้ค่าของแซมเพลอร์ได้
วิธีการอย่างหนึ่ง ที่ใช้การได้มากกว่า คือ อาศัยเครื่องดนตรี ที่มี ID จากนั้น แต่ละช่อง MIDI จะถูกกำหนดโดยอิสระ โดยการส่งข้อมูลเปลี่ยนแพตช์ไปยังแต่ละแชนแนล ทำให่มีความยืดหยุ่นกว่ามากในการกำหนดค่าของแซมเพลอร์
ชนิด
เครื่องแซมเพลอร์แบบเฟส (Phrase samplers) ทำงานด้วยหลักปรัชญาเดียวกับกลองชุด นั่นคือ แต่ละคีย์แมป จะขยายเพียง 1 คีย์ และปกติจะมีแซมเปิลต่างๆ อยู่ในนั้น ส่วนแซมเพลอร์สำหรับสตูดิโอ จะต้องการโซนจำนวนมาก (มากถึง 61 โซน เพื่อเติมให้ครบบนคีย์บอร์ดเท่าไป) แต่ละตัวจะมีการกำหนดค่าของตัวมันเอง และแต่ละคีย์แมปจะต้องถูกโปรแกรมเพื่อขยายเพียง 1 คีย์ นับว่าเป็นงานที่หนัก โดยเฉพาะในแซมเพลอร์แบบฮาร์ดแวร์ที่สั่งด้วยเมนูแบบเก่า การใช้วิธีเฟสแซมปลิงจะทำให้ทำงานได้ง่าย และแปลเป็นอินเตอร์เฟสอื่นที่ง่ายขึ้น (เช่น แป้น 16 แพด บนซีรีส์ Akai MPC) ข้อเท็จจริงที่ว่าแต่ละแป้นมีแต่ละโน้ตซ่อนอยู่นั้น ถูกซ่อนไปจากผู้ใช้ นอกจากนี้ยังประหยัดกำลังการคำนวณ เพราะเครื่องแซมปลิงจะไม่ต้องปรับพิตช์ของแต่แซมเปิล (ไม่จำเป็นสำหรับอัลกอริธึมแบบ anti-aliasing) มันเพียงแต่เล่นเสียงออกมาเท่านั้น เมื่ออินเตอร์เฟสผู้ใช้ง่ายลงโดยทั่วไป มันก็เหมาะสำหรับการใช้งานแสดงสดมากกว่า แซมเพลอร์แบบสตูดิโอ (Studio samplers) ทำงานอย่างที่บรรยายมาข้างบน พร้อมกับระบบ keymapping โดยถือว่าผู้ใช้ต้องการเร่งความเร็วแซมเปิลจากช่วงคีย์ต่างๆ นี่เป็นผลข้างเคียงที่เกิดขึ้นแน่นอน สิ่งที่ต้องการก็คือ เช่น การเร่ง หรือผ่อนความเร็วของลูปกลอง การจูนแซมเพลอร์อย่างมีประสิทธิภาพให้เป็นเทิร์นเทเบิลแบบดิจิตอล ในบางกรณี ก็ไม่เป็นที่ต้องการ เช่น เมื่อมีแซมเปิลไม่พอในเครื่องดนตรี ส่วนที่สูงกว่า และต่ำกว่าของ keymap อาจให้เสียงไม่เป็นธรรมชาติ และการย้ายตำแหน่งจากคีย์แมปหนึ่งไปอีกคีย์แมปหนึ่ง ก็อาจสังเกตได้ชัดเกินไป สำหรับการเลียนเสียงเครื่องดนตรีจริงนั้น ศิลปะที่ต้องใช้เพื่อคือ การย้ายตำแหน่งให้แนบเนียบและนุ่มนวลเท่าที่จะทำได้
รูปแบบที่แตกต่างกันอย่างชัดเจน ได้แก่ แซมเพลอร์ในสตูดิโอนั้น มีขนาดสำหรับแร็ก 19 นิ้ว เฟสแซมเพลอร์มีรูปแบบ groovebox น้ำหนักเบา ใช้งานและขนย้ายง่าย
พารามิเตอร์
เราอาจจำแนกแซมเพลอร์ในแง่ของความสามารถทางพารามิเตอร์ที่หลากหลายดังนี้
ประวัติย่อของแซมเพลอร์
กำเนิดของแซมเพลอร์ดิจิตอล ทำให้การทำแซมปลิงทำได้ดีขึ้นย และเครื่องแซมเพลอร์ยังเพิ่มการประวลผลดิจิตอลมากขึ้นกับเสียงที่บันทึกไว้ โดยเริ่มที่จะรวมเข้ากับซินธีไซเซอร์ดิจิตอลสมัยใหม่ที่หลากหลาย ซินธีไซเซอร์แบบแซมปลิงตัวแรก คือ Computer Music Melodian ซึ่งมีขายครั้งแรกในปี ค.ศ. 1976 เครื่องซินธีไซเซอร์ที่ทำแซมปลิงแบบดิจิตอล ชนิดโพลีโฟนิกตัวแรก คือ Fairlight CMI ของออสเตรเลีย ซึ่งมีขายครั้งแรกในปี 1979
ก่อนจะมีแซมเพลอร์แบบใช้หน่วยความจำคอมพิวเตอร์ นักดนตรีจะใช้คีย์บอร์ดแบบเล่นจากเทป (tape replay keyboards) ซึ่งจะบันทึกเสียงโน้ตเครื่องดนตรี และซาวด์เอฟเฟ็กต์ไว้ในเทปแบบแอนะลอก เมื่อกดคีย์บอร์ด หัวเทปจะสัมผัสเส้นเทป และเล่นเสียง ทั้งนี้ Mellotron ถูกนำไปใช้ในกลุ่มนักดนตรีหลายกลุ่ม เมื่อปลายทศวรรษ 1960 และทศวรรษ 1970 ระบบดังกล่าวทั้งแรง และหนักมาก อันเนื่องจากกลไกเทปที่อยู่หลายใน ปัจจุบันดังกล่าวนี้เองมีผลไปจำกัดช่วงของเครื่องดนตรีทำให้เล่นได้เต็มที่เพียง 3 ออกเตฟ หากผู้ใช้อยากเปลี่ยนเสียง ก็มักจะต้องเปลี่ยนเทปจำนวนมาก จึงไม่เหมาะกับการใช้งานการแสดงดนตรีสดทั่วไป
เครื่องแซมเพลอร์แบบดิจิตอลสมัยใหม่จะใช้เทคโนโลยีดิจิตอลเกือบทั้งหมด เพื่อประมวลผลแซมเปิลให้เป็นเสียงที่น่าสนใจ แซมเพลอร์เสียงเพอร์คัสชัน SP1200 ของ E-mu ทำสไตล์ฮิปฮอปจากเสียงกลองที่ผ่านเข้ามา ซึ่งเปิดตัวเมื่อเดือนสิงหาคม 1987 โดยการใช้เสียงที่อิงกับแซมเปิลจากเมื่อปลายทศวรรษ 1980 และต้นทศวรรษ 1990. ต่อมา Akai ได้บุกเบิกเทคนิคการประมวลผลอย่างหลากหลาย เช่น ฟังก์ชัน Crossfade Looping เพื่อลดกลิตช์ และฟังก์ชัน Time Stretch ซึ่งช่วยลดความยาวของแซมเปิล โดยไม่มีผลต่อพิตช์ และในทางกลับกัน ปัจจัยที่จำกัดในสมัยแรกๆ ก็คือ ต้นทุนของหน่วความจำเชิงกายภาพ (RAM) และข้อจำกัดเรื่องอุปกรณ์เก็บข้อมูลภายนอก
ในช่วงทศวรรษ 1990 เครื่องซินธีไซเซอร์แบบลูกผสมเริ่มจะเกิดขึ้น ซึ่งใช้แซมเปิลที่สั้นมากของเสียงธรรมชาติ และเสียงดนตรี พร้อมกับซินธีไซเวอร์แบบดิจิตอล ที่สร้างเสียงเครื่องดนตรีได้สมจริงมากขึ้น ตัวอย่างได้แก่ Korg M1, Korg O1/W และในภายหลังก็มี Korg Triton และKorg Trinity รวมถึง Yamaha SY series และ Kawai K series ทำให้ใฃ้หน่วยความจำที่น้อยนิดเท่าที่มีอยู่อย่างดีที่สุดสำหรับวิศวกรผู้ออกแบบ
เครื่องเวิร์กสเตชันดนตรีในปัจจุบัน มักจะมีส่วนต่างๆ ของการแซมปลิง จากการเล่นแซมเปิล จนถึงการตัดต่อที่ซับซ้อน ที่สอดคล้องกับแซมเพลอร์ส่วนใหญ่ เว้นแต่รุ่นที่ละเอียดซับซ้อนจริงๆ ความแตกต่างพื้นฐานก็คือ เวิร์กสเตชันจะมีคุณสมบัติเพิ่ม เช่น ซีเควนเซอร์ เพื่อให้สามารถใช้งานสะดวกสำหรับนักแต่งเพลง
แซมเพลอร์ และศิลปิน Foley นับเป็นกระแสหลักของการผลิตซาวด์เอฟเฟ็กต์สมัยใหม่ การใช้เทคนิคดิจิตอล ทำให้สมารถย้ายพิตช์ และเปลียนอย่างที่ต้องการได้ ซึ่งหากใช้เทปเสียงแบบเดิมจะใช้เวลาหลายชั่วโมง
Melodian
บริษัท Computer Music Inc. ก่อตั้งขึ้นในรัฐนิวเจอร์ซี สหรัฐอเมริกา เมื่อ ค.ศ. 1972 โดย Harry Mendell และ Dan Coren บริษัทนี้ก่อตั้งขึ้นเพื่อพัฒนาและทำการตลาดเครื่องดนตรีที่อาศัยซอฟต์แวร์คอมพิวเตอร์
เมโลเดียน (Melodian) นั้นอาศัยคอมพิวเตอร์ PDP-8 ของ Digital Equipment Corporation และ hand wired D/A and A/D conversion and tracking anti-aliasing filters เครื่อง Melodian นี้ตอนแรกใช้โดย Stevie Wonder ในอัลบัม "Secret Life of Plants" (1979) เครื่อง Melodian นี่เป็นซินธ์แบบโมโน 12 bit A/D มีอัตราการสุ่ม 22 kHz มีการออกแบบให้ใช้งานได้กับซินธีไซเซอร์แบบแอนะลอก และมีคุณสมบัติที่จะซิงค์ได้กับพิตช์ของซินธ์แบบอนาลอก เช่น Arp 2600 นั่นก็หมายความ่า Melodian จะจับเอฟเฟ็กต์การมอดูเลตความถี่ทั้งหมด รวมทั้งการควบคุมทัชริบบอน (touch ribbon) นอกจากนี้แล้ว ยังกระตุ้นคีย์บอร์ดของ ARP ทำให้เกือบจะถือเป็น ซินแบบแอนะลอก/แซมเพลอร์ลูกผสม ซึ่งสามารถใช้เทคโนโลยีที่มีอยู่ได้อย่างดีที่สุดในเวลานั้น
Fairlight Instruments
Fairlight Instruments นั้น เริ่มต้นขึ้นในเมืองซิดนีย์ ประเทศออสเตรเลีย เมื่อปี 1975 โดย Peter Vogel และ Kim Ryrie บริษัทนี้เดิมก่อตั้งเพื่อเป็นผู้ผลิตและจำหน่ายอุปกรณ์สเปเชียลเอฟเฟ็กต์งานวิดีโอ
Fairlight CMI หรือ Computer Music Instrument ที่เปิดตัวเมื่อปี 1979 ก็เริ่มต้นชีวิตเป็น QASAR M8 ถือเป็นตำนาน ที่ใช้เวลา 2 ชั่วโมงถึงจะบู๊ตขึ้น เจ้า CMI เป็นเครื่องแซมปลิงดิจิตอลที่มีขายเชิงพาณิชย์ครั้งแรก Fairlight CMI เดิมนั้นแซมปลิงด้วยความละเอียด 8-bit ที่อัตรา 10 kHz และใช้โปรเซสเซอร์ 8-bit Motorola 6800 สองตัว ต่อมาอัปเกรดเป็นชิป 16/32-bit Motorola 68000 ซึ่งมีกำลังมากกว่า นอกจากนี้ยังมีคีย์บอร์ด 6 ออกเตฟ 2 ตัว คียบอร์ดตัวอักษร และ VDU แบบโต้ตอบ ซึ่งสามารถแก้ไขคลื่นเสียง หรือดึงจากสแครตช์ โดยใช้ปากกาแสง มีซอฟต์แวร์สำหรับการแก้ไข ทำลูปและผสมเสียง ซึ่งจะเล่นผ่านคีย์บอร์ด หรือซีเควนเซอร์ซึ่งใช้ซอฟต์แวร์
ในปี 1982 Fairlight ก็ได้ปล่อย Series II ออกมา ซึ่งมีอัตราแซมปลิงเป็นสองเท่า คือ 16 kHz สำหรับ Series IIx นั้นเปิดตัวเมื่อปี 1983 และนับเป็นรุ่นแรกที่มีการใช้งาน MIDI พื้นฐาน ครั้นปี 1985 ก็มี Series III ซึ่งมีความละเอียดการแซมปลิงถึง 16-bit ผู้ใช้ที่มีชื่อเสียงได้แก่ Peter Gabriel, Trevor Horn, Art of Noise, Yello, Pet Shop Boys, Jean Michel Jarre และ Kate Bush
ระบบ E-Mu
E-mu Emulator (1981)  Emulator นี้มีรุ่นโพลีโฟนิก 2-, 4-, และ 8 โน้ต รุ่น 2 โน้ตเลิกไปเพราะความนิยมน้อย โดยมีอัตราการสุ่มสูงสุด 27.7 kHz และมีคีย์บอร์ด 4 ออกเตฟ หน่วยความจำ 128 kB
E-mu Emulator II (1985) ออกแบบมาเพื่อเติมช่องว่างระหว่าง Fairlight CMI และ Synclavier และ Ensoniq Mirage โดยมีการสุ่ม 8 บิต หน่วยความจำแซมเปิ้ลถึง 1 MB มีซีเควนเซอร์ 8 แทร็ก และฟิลเตอร์อนาลอก เมื่อมีการเพิ่มฮาร์ดดิสก์ ทำให้ Emulator II สามารถเทียบเท่ากับแซมเพลอร์ที่ปล่อยอีก 5 ปีต่อมาได้
E-mu Emulator III (1987) เป็นแซมเพลอร์แบบดิจิตอลสเตอริโอ 16 บิต โดยมีเสียงโพลีโฟนี 16 โน้ต อัตราสุ่มสูงสุด 44.1 kHz และหน่วยความจำสูง 8 MB มีซีเควนเซอร์ 16 แชนแนล SMPTE และฮาร์ดดิสก์ 40 MB
มาถึง E-mu SP-1200 ยังคงเป็นแซมเพลอร์นิยมสูงสุดรุ่นหนึ่งสำหรับการใช้งานเกี่ยวกับดนตรีแนวฮิปฮอป เครื่องแซมเพลอร์ 12 บิตจะให้ความอบอุ่นตามที่ต้องการแก่เครื่องดนตรี และเสียงอัดกระแทกสำหรับกลอง
E-mu Emax มีจำหน่ายในช่วง ค.ศ. 1985 ถึง 1995 โดยมีเป้าหมายที่ตลาดล่าง หรือกลุ่มผู้ซื้อที่มีกำลังไม่สูงนัก
Akai
S900 ของ Akai นั้นเป็นแซมเพลอร์แบบดิจิตอลแท้รุ่นแรกที่ให้ประสิทธิภาพน่าพอใจ มีเสียงโพลีโฟนี 8 โน้ต และการแซมปลิ้ง 12 บิต ช่วงความถี่สูงถึง 40 kHz และหน่วยความจำ 750 kB ทำให้สามารถให้อัตราแซมปลิงดีที่สุดในเวลา 2 วินาที โดยสามารถเก็บแซมเปิลได้สูงสุด 32 แซมเปิลในหน่วยความจำ ระบบปฏิบัติการเป็นซอฟต์แวร์ที่อัปเกรดได้ โดยจะต้องบูตแต่ละครั้งที่เปิดสวิตช์แซมเพลอร์
Akai MPC60 เป็น ดิจิตอลแซมเพลอร์/กลอง และมีดีซีเควนเซอร์ (1987) เป็นรุ่นติดตั้งไม่มีแร็กรุ่นแรก และเป็นครั้งแรกแซมเพลอร์ที่แป้นทริกเกอร์ไวสัมผัส ซึ่งผลิตโดย AKAI S950 (1988) เป็นรุ่นปรับปรุงจาก S900 มีความถี่แซมเปิลสูงสุด 48 kHz และความสามารถตัดต่อบางอย่างเหมือน S1000 ที่ออกมาพร้อมกัน
S1000 (1988) น่าจะเป็นแซมเพลอร์สเตอริโอ 16-bit 44.1 kHz ที่นิยมที่สุดในเวลานั้น มี 16 เสียงร้อง หน่วยความจำ 32 MB และประมวลผลภายใน 24 บิต มีฟิลเตอร์ดิจิตอล (18dB/ออกตเฟ) LFO และ ADSR สองตัว (สำหรับแอมปลิจูด และฟิลเตอร์) นอกจากนี้ S1000 ยังมีจุดลูป 8 จุดต่างๆ กัน ฟังก์ชันเพิ่มเติม ได้แก่ Autolooping, Crossfade Looping, Loop in Release, Loop Until Release, Reverse และ Time Stretch (รุ่น 1.3 และที่สูงกว่า)
Roland
Roland Corporation ผลิตแซมเพลอร์ซีรีส์ S โดยถือเป็นแซเปลอร์ที่จะให้คุณสมบัติทุกอย่างที่บรรยายมา ได้แก่ การแซมปลิง ติดต่อแซมเปิล ย้ายพิตช์ และทำ keyzone mapping รุ่นต่างๆ มีดังนี้ Roland S-10, Roland S-50, Roland S-330, Roland S-550, Roland S-760 และ Roland S-770
เมื่อเร็วๆ นี้ Roland ได้เปิดตัวแนวคิด Groove Sampler ขึ้น อุปกรณ์นี้มีชื่อเสียงในฐานะที่ใช้งานง่าย แต่ขาดการทรานสโพสต์ หรือเลื่อนพิตช์ และความสามารถทำ keyzone mapping ซึ่งแซมเพลอร์ส่วนใหญ่มี ทำให้มันไม่สามารถให้ลูป หรือเอฟเฟ็กต์เสียงที่เล่นกับพิตชิ์เดิมที่บันทึกมา แม้ว่าเครื่องเหล่านี้จะมีเอฟเฟ็กต์ในช่วงเป็นช่วงกว้าง แต่การขาดทรานสโพสต์พิตช์เสียง และ keyzone mapping ทำให้ขาดความโดดเด่นไปอย่างน่าเสียดาย เครื่องที่อยู่ในกลุ่ม Groove Sampler ได้แก่ SP-808, SP-606, SP-505, SP-404, SP-303 และ SP-202
แซมเพลอร์แบบใช้ซอฟต์แวร์
ในช่วง 10 ปีที่ผ่านมา พลังหน่วยความจำและอำนาจของคอมพิวเตอร์ทำให้สามารถพัฒนาการใช้งานซอฟต์แวร์ต่างๆ ได้อย่างดี สามารถให้ประสิทธิภาพในระดับเดียวกัน และความสามารถเหมือนเครื่องที่อาศัยฮาร์ดแวร์ แต่ผู้ผลิตแซมเพลอร์ที่ใช้ซอฟต์แวร์ จะมีปัญหาข้อจำกัดที่สำคัญของผลิตภัณฑ์ได้เช่นกัน ตัวอย่างเช่น แซมเพลอร์แบบซอฟต์แวร์ส่วนใหญ่จะไม่มีความสามารถตัดต่อ บันทึกแซมเปิล เอฟเฟ็กต์ DSP ชั้นเยี่ยม ขณะเดียวกันผลิตภัณฑ์เหล่านี้ก็ใช้งานง่ายกว่าแซมเพลอร์ที่เป็นฮาร์ดแวร์มาก แต่ก็ไม่เหมือนกับเครื่องฮาร์ดแวร์ คำว่า "soft-sampler" นั้นความจริงเป็นการเรียกผิดๆ เพราะมีน้อยรายที่จะทำงานเป็นแซมเพลอร์จริงๆ สำหรับคำว่า Soundbank player น่าจะใกล้เคียงกว่า และทำให้เข้าใจผิดน้อยกว่า สำหรับผู้ที่ต้องการความสามารถเชิงสร้างสรรค์ และการทำงานเท่าแซมเพลอร์แท้ให้ได้ ก็สามารถใช้แซมเพลอร์แบบซอฟต์แวร์แท้ ที่มีขายอยู่ในปัจจุบัน ผลิตภัณฑ์เหล่านี้จะบันทึกแซมเปิล และแก้ไขแซมเปิล รวมทั้งให้เอฟเฟ็กต์ DSP และยังมีฟังก์ชันอื่นๆ อีกมากมาย
มาคะฟุชิกิ แอดเวนเจอร์!
มาคะฟุชิกิ แอดเวนเจอร์! เป็นเพลงประกอบการ์ตูนแอนิเมชัน ดราก้อนบอล ซึ่งเป็นเพลงแนว เจ-ป็อป ที่ขับร้องโดยฮิโรกิ ทาคาฮาชิ และได้วางจำหน่ายในรูปของแผ่นเสียงในช่วงมีนาคม ค.ศ.1986 และอีกครั้งในรูปของซีดี 8 ซม. เมื่อวันที่ 8 มีนาคม ค.ศ.1998 ที่ประเทศญี่ปุ่น และได้นำเพลง "โรแมนติกอาเงรุ โย" ที่ขับร้องโดย อุชิโอะ ฮาชิโมโตะ มาร่วมเข้าไว้ด้วยกัน
ปกอนิเมทัล
ในปีค.ศ. 1998 กลุ่มอนิเมทัล ได้จัดวางจำหน่ายโดยใช้ปก "มาคะฟุชิกิ แอดเวนเจอร์!" เป็นส่วนหนึ่งในอัลบั้มของพวกเขา โดยใช้ชื่อว่า This is Japanimetal Marathon
เวอร์ชัน 2005
ในปีค.ศ. 2005 ทาคาฮาชิได้ถูกเรียกกลับเพื่อมาบันทึกเสียงในเวอร์ชันใหม่ โดยใช้ชื่อในเวอร์ชันนี้ว่า "มาคะฟุชิกิ แอดเวนเจอร์! (2005 Ver.)" ผลงานชุดนี้ได้ถูกวางจำหน่ายคู่กันกับผลงานบันทึกรีเรคคอร์ดใหม่อย่าง "เมซาเซะ เทนคาอิจิ", "ดราก้อนบอลเด็นเซทสึ" และ "อาโออิ ทาบิบิโตะทาจิ" ซึ่งเป็นเพลงประกอบจากเรื่องดราก้อนบอลโดยปกเวอร์ชันเซลฟ์โคเวอร์ได้ปรากฏภาพของทาคาฮาชิที่ได้ขับร้องในวันเดียวกันกับวันที่วางจำหน่ายด้วย
Exochellidae
Exochellidae เป็นสกุลของไบรโอซัวที่อยู่ในวงศ์ Cheilostomatida.
สปีชีส์ในสกุล ได้แก่:
มูฮำมัดอารีฟีน จะปะกิยา
มูฮำมัดอารีฟีน จะปะกิยา (เกิด 12 ตุลาคม พ.ศ. 2501) อดีตสมาชิกสภาผู้แทนราษฎรจังหวัดปัตตานี 1 สมัย
อเล็กซ์ บาบา
อเล็กซ์ บาบา (Alex Baba) หรือ อเล็กซานเดอร์ บาบา นักมวยสากลชาวกานา เกิดเมื่อ 6 กรกฎาคม พ.ศ. 2513 ที่เมือง Accra ประเทศกานา สถิติการชก 39 ครั้ง ชนะ 26 (น็อค 19) เสมอ 1 แพ้ 12